Про

РЕПУБЛИКА БЪЛГАРИЯ

Заместник-министър на земеделието, храните и горите

………………………………

……………………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**  **Г-ЖА ДЕСИСЛАВА ТАНЕВА** | **ОДОБРИЛ,**  **МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ:**  **ДЕСИСЛАВА ТАНЕВА** |

# ДОКЛАД

**от Чавдар Маринов – заместник-министър на земеделието, храните и горите**

**Относно:** Проект на Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз

**УВАЖАЕМА ГОСПОЖО МИНИСТЪР,**

На основание чл. 29, ал. 6, т. 6 от Закона за посевния и посадъчния материал, внасям за одобряване проект на Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз.

С Наредба № 96 от 2006 г. за търговия на посевен материал от зеленчукови култури на пазара на Европейския съюз се урежда редът за признаване за вписване на сортовете зеленчукови култури в официалната сортова листа на Република България и в общия каталог за сортовете зеленчукови култури на държавите – членки на Европейския съюз; категориите семена от зеленчукови култури, които се предлагат на пазара на Европейския съюз; контролът на семената от официалните органи с цел сертификация; дейностите под контрола на официалните органи и изисквания при провеждането им; условията, при които семената се предлагат на пазара; изискванията към стандартните семена; изискванията към семената при сертификация, опаковане и етикетиране; търговията на неокончателно сертифицирани семена; опаковане и етикетиране; условията за последващ контрол на семената; вносът на семена от трети страни; търговията със семена, произведени при специфични условия; семена със специфично предназначение; контролът на предлаганите на пазара семена.

През 2019 г. е приета Директива за изпълнение (ЕС) 2019/990 на Комисията от 17 юни 2019 година за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията (ОВ L 160, 18.6.2019 г.), която следва да бъде въведена в националното законодателство.

Някои сортове от зеленчукови видове растения принадлежат към видове изброени под тяхното научно наименование, но не и към видовете от сортовете описани с общоизвестните наименования. Поради това трябва да се уточни дали даден сорт попада в обхвата на Директиви 2002/55/EC и 2008/72/EC.

Това уточнение трябва да има предвид факта, че докато някои сортове от различни зеленчукови видове се търгуват широко в рамките на Европейския съюз, други се предлагат на национални или регионални пазари. Затова няма да бъде подходящо да се обхващат всички сортове от тези зеленчукови култури. И поради това трябва да се уточни, че за определени видове всички сортове са обхванати, докато за други видове само определени сортове трябва да бъдат обхванати.

Освен това, използването на междувидова хибридизация и на вътрешно-специфична хибридизация на сортове може да доведе до възникване на сортове от зеленчукови видове растения, които не са включени в установен вид или група.

С Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз се въвежда Директива за изпълнение (ЕС) 2019/990 на Комисията от 17 юни 2019 година за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията. С въвеждането на директивата и приемането на наредбата ще се актуализират наименованията на някои зеленчукови видове, с цел да се уточни дали са обхванати всички сортове на даден зеленчуков вид или само определени групи. Съответните ботанически наименования на зеленчукови видове и наименованията на групите, принадлежащи към тях, следва да бъдат представени в йерархичен вид, за да се отстрани евентуално двусмислие по отношение на обхвата на сортовете на съответните видове. Освен това, в списъка с видовете ще бъдат включени хибриди между видове и групи, които не са включени в нито един установен вид или група.

В заключителните разпоредби на проекта на наредба се правят изменения от техническо естество в Наредба № 13 от 2004 г. за реда за регистрация на търговци на посевен и посадъчен материал (ДВ, бр. 40 от 2004 г., изм. бр. 26 от 2005 г., бр. 73 от 2008 г. и бр. 103 от 2011 г., изм. и доп. бр. 87 от 2018 г. и бр. 45 от 2019 г.), с цел да се актуализира съдържанието на регистъра на търговците на посевен и посадъчен материал, който се публикува на сайта на агенцията, както и да се изчистят някои текстове останали при предишни изменения на наредбата.

Също така, с проекта на наредба се правят изменения и допълнения в Наредба № 19 от 2004 г. за производство и търговия на посадъчен материал от зеленчукови култури (ДВ, бр. 51 от 2004 г., изм. бр. 42 от 2006 г., бр. 20 и бр. 45 от 2007 г., бр. 18 от 2014 г. и бр. 30 от 2019 г.), с които се въвеждат разпоредбите на чл. 2 и 3 на Директива за изпълнение (ЕС) 2019/990 на Комисията от 17 юни 2019 година за изменение на списъка на родовете и видовете в член 2, параграф 1, буква б) от Директива 2002/55/ЕО на Съвета, в приложение II към Директива 2008/72/ЕО на Съвета и в приложението към Директива 93/61/ЕИО на Комисията, с цел да се актуализират ботаническите наименования на някои видове растения в съответствие с научните познания.

Проектът не води до въздействие върху бюджета на Министерство на земеделието, храните и горите. Проектът на наредба не предвижда допълнителни разходи за неговите адресати.

Проектът на наредба съдържа разпоредби, транспониращи акт на Европейския съюз, поради което към него е приложена таблица за съответствие с правото на Европейския съюз.

Съгласно чл. 26, ал. 3 и 4 от Закона за нормативните актове проектите на наредба и доклад (мотиви) са публикувани на интернет страницата на Министерството на земеделието, храните и горите и на Портала за обществени консултации с 30-дневен срок на заинтересованите лица за предложения и становища.

Съгласно чл. 26, ал. 5 от Закона за нормативните актове справката за постъпилите предложения заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

Проектът на Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМА ГОСПОЖО МИНИСТЪР,**

Във връзка с гореизложеното и на основание чл. 29, ал. 6, т. 6 от Закона за посевния и посадъчния материал, предлагам да издадете приложеният проект на Наредба за изменение и допълнение на Наредба № 96 от 2006 г. за търговия на посевен материал от зеленчукови култури на пазара на Европейския съюз.

|  |  |
| --- | --- |
| **Приложениe:** | 1. Проект на Наредба; 2. Таблица на съответствието с правото на Европейския съюз; 3. Справка за отразяване на постъпилите становища; 4. Справка за проведената обществена консултация; 5. Постъпили становища. |

С уважение,

**Чавдар Маринов**

*Заместник-министър*

МИ/ИАСАС